راولپنڈی : قطبی وزیرستان نا علاقہ میرعلی ٹی سیکیورٹی فورس و دہشت گرد آتا نیام اٹ جنگ‘ ہڑتوم آ کنڈآن سم کاری اٹ 29 سال انا سپاہی ارشاد اللہ شہید مس۔ پاک فوج انا شعبہ تعلقات عامہ (آئی ایس پی آر) نا رد اٹ قطبی وزیرستان نا علاقہ میر علی ٹی دہشت گرد و سکیورٹی فورس آتا نیام اٹ جنگ مس‘ سکیورٹی فورس و دہشت گرد آتا نیام اٹ سم کاری مس ہراناسوب آن سکیورٹی کارندہ غاک دہشت گرد آتا ہند آتے شست کریرولے سم کاری آن کرک نا 29 سال انا سپاہی ارشاد اللہ بہادری اٹ جنگ کرسا شہید مس‘ علاقہ ٹی گمانی دہشت گردآتے چٹفنگ کن سرچ آپریشن ہم کننگا‘ ترجمان نا رد اٹ سکیورٹی فورس آک دہشت گردی نا لعنت نا چٹفنگ کن پرعزم ءُ و ننا بہادر آ سپاہی تا دا قربانیک ننا عزم ءِ پین سوگو کیرہ۔
(آن لائن)
(آن لائن)
